Viborger Samler, 1849-08-18
Amtmand Lehmann er, efterat være frigiven af sit Fangenskab, i Onsdags ankommen til Kjøbenhavn med Dampskibet "Lübeck."(Fdrl.) Den første Markedsdag idag (Torsdag) har været begunstiget af et ypperligt Veir og har derfor forsamlet en uhyre Mængde Mennesker, saa at det gode Øiemed har havt rigelig Fremgang. Anordningen er overmaade smuk og fortjener fuldelig at tages i Øiesyn af Enhver, der har en Skjærv tilovers for sine lidende Brødre. (Fdl.)(Af et Brev fra Sønderborg af 14de. – – Kammerherre Tillisch med Følge afgik da herfra paa Skirner i Søndags Morges Kl. 9 og ankom om Middagen til Flensborg. Modtagelsen var taalelig. Af Skibene i Havnen havde kun et dansk Flag oppe, de andre havde slet intet Flag. De paa Strømmen liggende Skibe, der vare nødte til at tone Flag for Orlogsmanden, gjorde det saa lavt som muligt og med en saadan Hurtighed, at det neppe kunde sees, naturligviis af Frygt for de skarpe Øine i Land. "Skirner omsværmedes hele Dagen af Baade, næsten udelukkende fyldte med Damer, men som ikke vovede at gaae ombord. Grev Eulenburg og Bonin, der vare komne lidt for Tillisch, synes at være blevne noget flave ved hans Ankomst, da de formodentlig havde gjort Regning paa, at han ikke vilde vovet sig til Flensborg, Uagtet det er bestemt, at Commissionen skal have sit Sæde der, skal Eulenburg dog have paastaaet, at Jnstallationen skulde gaae for sig i Slesvig, og Bonin tilsidst have erklæret, at han havde glemt sine Papirer i Slesvig. Han reiste derfor dertil – naturligviis for at conferere med Statholderskabet – og skulde være tilbage igaar Morges. Om Regjeringen derpaa igaar er bleven installeret, mangle vi her Efterretning om. - Lazaretherne i Flensborg ligge fulde af Soldater, der gaae under Navn af Reconvalescenter, men hvis Bestemmelse snarere er at bruges i paakommende Tilfælde. Det var dem, der gjorde Optøierne imod Parlamentairerne. - J et af "Landesversammlungs hemmelige Møder skal det være vedtaget, at alle Archiver, Skyld- og Pantebøger, Oppebørselsregistre og deslige i paakommende Tilfælde skulle sendes over Eideren. Hver Embedsmand har faaet en hertil sigtende Jnstrux med Ordre til øieblikkelig at lade forfærdige de fornødne Kasser til Transporten. Paa denne Maade vil man umuliggjøre Administrationen. Ligeledes skulle Embedsmændene forpligtes til ikke at anerkjende den nye Regjering. - Jgaar Eftermiddags ankom vore ulykkelige Matroser til Dyppel Banke. En Officier herfra meldte den preussiske Officier, der førte Eskorten, at Jnsurgent Fangerne endnu ikke vare ankomne hertil. Preusseren var ikke desto mindre villig til at udlevere vore Folk, men de tilstedeværende schleswigholstenske Gensdarmer gjorde saa truende Miner, at han maatte tage sine Ord tilbage, og hele Toget begav sig da til Graasteen. Hertugen af Augustenborg og 100 pyntede Vogne holdt oppe paa Dyppel Banke for at modtage de moralske Seirherrer fra Fredericia, men maatte kjøre hjem med en lang Næse. (Fdl.)J Haderslev og i Amtet har man aldeles ophævet Militairfessionen; et Rygte siger, at Bønderne i Vonfyld, have modsat sig Jnsurgent-Gensdarmerne. - Man paastaaer, at Preusserne have ladet besætte "Gesion og overgivet Commandoen til Rigssøofficier Donner.